શુક્રવારે બંને અધિકારીએ અરજદારને નાણા આપવા હિંમતનગર જિલ્લા પંચાયતની કેન્ટીનમાં બોલાવ્યા હતા. જેથી એસીબીના અધિકારીઓએ લાંચીયા અધિકારીને ઝબ્બે કરવા છટકુ ગોઠવ્યુ હતું. જે છટકા દરમિયાન સિંચાઇ પેટા વિભાગના ખેડબ્રહ્માના નાયબ કાર્યપાલક ઇજનેર રૂા.૧.૧૨ લાખની લાંચ સ્વીકારતા રંગેહાથ ઝડપાઇ જતા ગાંધીનગર એસીબી કચેરીના પી.આઇ. ડી.વી.પ્રસાદે બંને અધિકારીઓને લાંચના ગુનામાં અટક કરી લાંચના ગુના હેઠળ કાયદેસરની કાર્યવાહી કરી હતી. પંચાયતના સિંચાઇ વિભાગના બે અધિકારીઓ લાંચના છટકામાં ઝડપાવાની ઘટનાને પગલે સબંધિત વિભાગોમાં સન્નાટો વ્યાપી ગયો હતો.